CELEX: E2010P0015
Language: sl
Date: 2010-09-14 00:00:00
Title: Tožba Posten Norge AS proti Nadzornemu organu Efte, vložena 14. septembra 2010 (Zadeva E-15/10)

25.11.2010   
            
            
               SL
            
            
               Uradni list Evropske unije
            
            
               C 320/23
            
         Tožba Posten Norge AS proti Nadzornemu organu Efte, vložena 14. septembra 2010
   (Zadeva E-15/10)
   2010/C 320/12
   Podjetje Posten Norge AS, ki jo zastopata odvetnika Siri Teigum in Frode Elgesem, Advokatfirmaet Thommessen AS, Haakon VIIs gate 10, 0116 Oslo, NORWAY, je 14. septembra 2010 pri Sodišču Efte vložila tožbo proti Nadzornemu organu Efte.
   Tožnik predlaga Sodišču Efte, naj:
   
               —
            
            
               razglasi izpodbijano odločbo za nično,
            
         
               —
            
            
               odpravi ali znatno zniža globo,
            
         
               —
            
            
               Nadzornemu organu Efte naloži plačilo stroškov.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Tožnik, podjetje Posten Norge AS, upravlja nacionalne poštne storitve na Norveškem, ki zajemajo pošto, pakete in finančne storitve. Edini lastnik je še vedno norveška država. Večina storitev podjetja Posten Norge AS (90 %) je izpostavljena konkurenci.
            
         
               —
            
            
               S svojo odločbo z dne 14. julija 2010 v zadevi št. 34250 „Norway Post/Privpak“, je Nadzorni organ Efte ugotovil, da je podjetje Posten Norge AS storilo eno in nenehno kršitev člena 54 Sporazuma EGP od 20. septembra 2000 do 31. marca 2006 na trgu dostavljanja paketov potrošnikom prek okenc na Norveškem, ker je uporabljalo strategijo ekskluzivnosti s prednostno obravnavo pri vzpostavitvi in vzdrževanju svoje mreže „pošt v trgovini“ (Post-in-Shop). Zato mu je bila naložena globa v višini 12,89 milijona EUR.
            
         
               —
            
            
               Tožnik trdi, da je treba odločbo razglasiti za nično, ker:
               
                           —
                        
                        
                           je Nadzorni organ Efte napačno razlagal in uporabljal člen 54 Sporazuma EGP, ko je navajal, da zlorabo pomeni kateri koli škodljiv vpliv na sposobnost tekmeca, da konkurira,
                        
                     
                           —
                        
                        
                           Nadzorni organ Efte ni dokazal, da je podjetje Posten Norge AS v tem primeru kršilo pravila konkurence, zlasti ker ni dokazal, da je strategija ekskluzivnosti onemogočila novim udeležencem trga, da učinkovito konkurirajo, omejila njihov dostop do vodilne trgovine z živili ter verig kioskov in črpalk na način, ki bi pomenil zlorabo, ali imel dejanske protikonkurenčne učinke,
                        
                     
                           —
                        
                        
                           je bilo v vsakem primeru ravnanje podjetja Posten Norge AS objektivno upravičeno.
                        
                     
         
               —
            
            
               Kot drugo možnost tožnik navaja, da je treba globo znatno zmanjšati, saj:
               
                           —
                        
                        
                           je Nadzorni organ Efte napačno ocenil trajanje domnevne kršitve,
                        
                     
                           —
                        
                        
                           Nadzorni organ Efte ni pravilno ocenil resnosti kršitve,
                        
                     
                           —
                        
                        
                           Nadzorni organ Efte ni zaključil upravnih postopkov v razumnem času, zaradi česar je treba globo zmanjšati za najmanj 50 %.